stanford-oval/wikipedia huggingface dataset:
ינון אבידן
ביוגרפיה

נולד בתוניסיה ב-1950 כינון אבידה. ב-1958 עלתה משפחתו לארץ והשתכנה בחצור הגלילית. למד בישיבת בני עקיבא תקוות יעקב במושב שדה יעקב, ובגמר התיכון החל ללמוד בישיבת תושיה בתפרח, ובישיבות בית התלמוד ואיתרי בירושלים. היה ממקימי סניף ישיבת איתרי בחדרה, שם למד ובמקביל שימש כמנהל הישיבה. שירת בחיל ההנדסה הקרבית.
לקראת הבחירות לרשויות המקומיות ב-1978, נקרא על ידי סניף המפד"ל בחצור הגלילית לעמוד בראש הרשימה בבחירות ולהתמודד מטעמה על ראשות המועצה. הוא שב לחצור לאחר שנתיים בחדרה, והעפיל לסיבוב השני מול ראש המועצה המכהן מטעם הליכוד אלי כלפון. בסיבוב השני גבר על כלפון עם 52% מהקולות, ונבחר לראשות המועצה. במהלך כהונתו, פרש מהמפד"ל והצטרף למפלגת תמ"י. היה חבר הנהלת "מועצת הגליל". בבחירות ב-1983 לא התמודד שוב.
נשוי לאורה לבית קופרמן, נצר למשפחת ריבלין הירושלמית, שאותה הכיר כששירתה בחצור הגלילית במסגרת שירות לאומי.
הערות שוליים

↑  מנחם רהט, "חצור הגלילית לא תיהפך לגיטו דתי, מעריב, 23 בנובמבר 1978
↑  שלמה חדד, מספר המבקשים לבוא לחצור הגלילית גדול ממספר הדירות שאנו יכולים להציע, במערכה, 6 ביוני 1982
↑  מנחם רהט, ראש "מועצת הגליל" הפורש: "ללא תוספת תושבים יהיו היהודים בגליל במיעוט בסוף שנת 1981, מעריב, 17 בנובמבר 1980
↑  מנחם רהט, ראש העיר הכי צעיר, מעריב, 10 בנובמבר 1980
הארגון המהפכני הפנים-מקדוני

| --- | --- |

 תקופת הפעילות:  1893–1934 (כ־41 שנים) 
 מדינה:  האימפריה העות'מאנית, ממלכת בולגריה, נסיכות בולגריה 
 
קבוצה מחברי הארגון בראשית המאה ה-20
האנדרטה בסופיה לזכרו של איוואן מיכאילוב, מנהיג הארגון המהפכני 1924–1934, שנודע בפעולות הטרור שיזם בבולגריה, ביוגוסלביה ונגדן
הארגון המהפכני הפנים-מקדוני (בבולגרית: Вътрешна Македонска Революционна Организация, נודע בראשי התיבות של שמו: BMPO) היה תנועת שחרור מהפכנית לאומנית בולגרית, שפעלה בעיקר באזורי מקדוניה. הוא החל לפעול בשלהי המאה ה-19 בעיקר בשטחי רומליה ומטרתו לשחרר בכוח את האזור מהכיבוש העות'מאני ולהקים מדינה עצמאית. למרבית חברי הארגון, שהיו ממוצא בולגרי, הייתה זיקה לבולגריה. בראשית המאה ה-20 הפך הארגון לזרוע לא-רשמית של בולגריה.
פעילות הארגון > רקע

בולגריה ראתה באזור מקדוניה הווארדארית שטח מולדת היסטורי. סקופיה ואוחריד היו לפרקים ערי הבירה של הממלכה הבולגרית הראשונה וגם בתקופת הממלכה הבולגרית השנייה שלטו הבולגרים לפרקים על השטח. לאחר המלחמה העות'מאנית-רוסית (1877–1878) והקמת נסיכות בולגריה נותרו שטחים אלו בחזקת העות'מאנים. בשלהי המאה ה-19 וראשית המאה ה-20 הצטרפו ראשי ההנהגה הדתית באזור לכנסייה הבולגרית. לפי התפישה הבולגרית כל האוכלוסייה הסלאבית שהתגוררה במקדוניה הווארדארית הייתה בעלת אוריינטציה בולגרית.
פעילות הארגון > ראשית הפעילות

ב-1893 הוקם בסלוניקי הארגון המהפכני הפנים-מקדוני ומטרתו הראשונית הייתה לזכות באוטונומיה במקדוניה הווארדארית ובאזור אדירנה אשר בתראקיה. בתחילת דרכו סבל הארגון מקשיי תקציב, ונזקק לתמיכה מדינית. בולגריה סיפקה לו את התמיכה. חלק נכבד מהאוכלוסייה הבולגרית וקציני הצבא היו ממוצא מקדוני, ובולגריה נסמכה בעת ההיא על האימפריה הרוסית, אויבתם של העות'מאנים. ב-1903 יזם הארגון את מרד אילינדן נגד השלטון העות'מאני במקדוניה. הצבא העות'מאני דיכא את המרד תוך פגיעה קשה באוכלוסייה האזרחית, וראשי הארגון נמלטו לבולגריה. עד מהרה הפך הארגון לזרוע לא-רשמית של בולגריה, והוא מומן והופעל על ידי קציני צבא בולגריים בהנחיה ישירה של המלך פרדיננד הראשון.
פעילות הארגון > בבולגריה

בבולגריה פיקדו על הארגון הגנרל אלכסנדר פרוטוגרוב (בבולגרית: Александър Протогеров; ‏1928-1867) והמהפכן טודור אלכסנדרוב (בבולגרית: Тодор Александров;‏1924-1881) ומטרתו כפי שהוכתבה על ידי הממשל הבולגרי הייתה ליצור את התנאים לסיפוחם של אזורי מקדוניה הווארדארית ותראקיה המערבית לבולגריה. לאחר מלחמת הבלקן הראשונה קיוו הבולגרים לממש את רצונם לריבונות של שטחים אלו, אך משהובן במערכת הפוליטית הבולגרית כי רק חלק מדרישותיהם יתקבלו, תקפה בולגריה את בעלות בריתה ובמהלך מלחמת הבלקן השנייה הובסה קשות. לחימתה של בולגריה לצד מעצמות המרכז במהלך מלחמת העולם הראשונה הסתיימה במפלה נוספת. אזור מקדוניה הווארדארית סופח לממלכת יוגוסלביה. הארגון המהפכני הפנים-מקדוני עבר לביצוע פעולות טרור הן בבולגריה והן ביוגוסלביה. ממשלו של אלכסנדר סטמבוליסקי החל בצעדי התקרבות ליוגוסלביה ואף התחייב לפעול נגד הארגון המהפכני המקדוני. צעדיו נגד מוסדות הממשל והצבא שהיו אחראים לשיטתו לתוצאות מלחמת העולם הראשונה, בשילוב צעדיו נגד הארגון המהפכני וההתקרבות ליוגוסלביה הובילו להפיכה אשר במהלכה נרצח.
בתקופה שבין שתי מלחמות העולם נתמך הארגון בכסף ונשק גם על ידי בניטו מוסוליני, שליט איטליה, וחברי הארגון פעלו כשכירי חרב גם עבור האיטלקים. אחד מחברי הארגון, ולאדו צ'רנוזמסקי (בבולגרית: Владо Черноземски;‏ 1934-1897), היה אחד המתנקשים בחיי אלכסנדר הראשון, מלך יוגוסלביה במרסיי. בתקופה זו פיקד על הארגון המהפכני איוואן מיכאילוב (בבולגרית: Иван Михайлов;‏ 1990-1896), ובשל עמדותיו הלאומניות והשימוש הרב בכוח, חל פילוג בארגון וחלק מחבריו הקימו מפלגה פוליטית.
בפועל, איבדו הבולגרים שליטה על החלק הבולגרי של מקדוניה וחברי הארגון עשו בו כבתוך שלהם, תוך שהם בוזזים רכוש רב למימון פעולותיהם. ב-19 במאי 1934 חוללה הליגה הצבאית הפיכה בבולגריה. המלך בוריס השלישי הותר על כנו אך בוטלה הפעילות הפרלמנטרית וההתאגדות המקצועית. חברי הליגה הקימו ממשלת טכנוקרטים והחלו בצעדים למיסוד כלכלה מתוכננת בממלכה. המלך הבולגרי ניווט את ראשי הליגה כך שיטפלו בבעיית ביטחון הפנים ובראשה פעילות הארגון המהפכני המקדוני. הגנרל פנצ'ו זלאטב דיכא באמצעות הצבא הבולגרי את פעילות הארגון. לאחר ייצוב מצב ביטחון הפנים פיטר המלך בוריס את הגנרל זלאטב ומינה את אנדריי טושב פוליטיקאי ממוצא מקדוני לראש הממשלה, במטרה לפייס את האוכלוסייה ממוצא מקדוני. הארגון המהפכני נותר פעיל אך נושל מכוחו הפך לתנועת שוליים. בתקופת מלחמת העולם השנייה לאחר כיבוש יוגוסלביה על ידי גרמניה הנאצית, עבר מנהיג הארגון איוואן מיכאילוב להתגורר בזאגרב אשר במדינת קרואטיה העצמאית ומשם ניסה לנהל משא ומתן עם הגרמנים על הקמת מדינת בובות פרו-נאצית בשטחי מקדוניה. הניסיון לא צלח. לאחר כינון המשטר הקומוניסטי בבולגריה הורה ראש ממשלת בולגריה גאורגי דימיטרוב לשירותי הביטחון הבולגריים לחסל את מיכאילוב, אך הדבר לא עלה בידם.
פעילות הארגון > הארגון המהפכני והקהילות היהודיות

עם חברי הארגון המהפכני המקדוני נמנו מספר מצומצם של יהודים. מקרב חברי הארגון בלט רפאל קמחי (במקדונית: Рафаел Моше Камхи;‏ 1870, ביטולה, האימפריה העות'מאנית - 1970, תל אביב, ישראל) שהיה קצין קישור בארגון ונטל חלק במרד של 1903. ב-1949 עלה קמחי לישראל ובה נפטר. עוד נודע ישראל לוי מסופיה שהיה בעלים של מספר מפעלי תעשייה ותמך בארגון באמצעות קליטת עובדים ממוצא מקדוני למפעליו.
בעת המרד המקדוני ב-1903, נערכה בסופיה אספה של חברי הארגון ולאחריה הגיעו רבים מהם לרובע יוצ'בונאר בו התגוררו רבים מיהודי סופיה וחוללו פרעות. בני הקהילה היהודית התעמתו עם הפורעים ורק לאחר שנרשמו פצועים משני הצדדים התערבה המשטרה והפסיקה את המהומות.
אברהם תג'ר, שכיהן כיושב ראש הקונסיסטוריה היהודית של בולגריה, היה קולונל בדימוס בצבא בולגריה ודמות ציבורית בולטת בממלכה, צידד לא אחת בזכויות המיעוט הבולגרי במקדוניה ודרום דוברוג'ה. באוגוסט 1926 השתתפו אברהם תג'ר ואלברט רומנו בקונגרס הבינלאומי למיעוטים לאומיים שנערך בז'נבה. הקונגרס החל בפעילותו לאחר מלחמת העולם הראשונה ומבין יוזמיו היה ליאו מוצקין. מטרתו העיקרית הייתה הגנה על זכויות המיעוטים באירופה, סוגיה שהפכה משמעותית בשל השינויים הטריטוריאליים ביבשת. במהלך הכינוס נאם תג'ר ותמך בשם יהודי בולגריה בזכויות המיעוט הבולגרי במקדוניה. הנאום זכה להדים נרחבים בתקשורת הבולגרית ולרקימת קשרים בין הקונסיסטוריה לארגונים המקדוניים הפוליטיים בבולגריה. ב-1927 השתתף תג'ר במושב הקונגרס שנערך בציריך וחזר על תמיכתו בזכויות הבולגרים במקדוניה ובחבל דרום דוברוג'ה. ביוזמתו של תג'ר, ערכה הקונסיסטוריה מגבית למען הפליטים הבולגרים ממקדוניה והועבר סכום של 100,000 לבות לארגון הגג המקדוני. עם זאת יצוין, כי במהלך שנות ה-20 וה-30 נהגו חברי הארגון לבזוז רכוש רב למימון פעולתם ובכלל זה רכוש של קהילות וסוחרים יהודים.
ולדימיר קורטב ואיוואן מומצ'ילוב, חברי הארגון, נטלו חלק בולט במאבק נגד רדיפת יהודי בולגריה במלחמת העולם השנייה וזכו לעיטור חסיד אומות העולם מטעם ארגון יד-ושם.
הערות שוליים

↑  ניר ברוך, הכֹּפֶר-בולגריה ויהודיה במשך הדורות, הוצאת שבילים, תל אביב, 1990, עמודים 49, 55-54.
↑  ניר ברוך, הכֹּפֶר, עמודים 56.
1 2  אלברט רומנו, התנועה הציונית בבולגריה 1918–1930, אחרי מלחמת העולם הראשונה, בתוך: אנציקלופדיה של גלויות - יהדות בולגריה, ירושלים, 1967, עמודים 360-357.
↑  ניר ברוך, הכֹּפֶר, עמודים 61-57.
↑  ניר ברוך, הכֹּפֶר, עמוד 58.
↑  אלברט רומנו, התנועה האנטישמית בבולגריה, בתוך: אנציקלופדיה של גלויות - יהדות בולגריה, ירושלים, 1967, עמודים 319-314.
↑  אלברט רומנו, כינוס ב"כ הקהילות - תקנון הקהילות והקונסיסטוריה, בתוך: אנציקלופדיה של גלויות - יהדות בולגריה, ירושלים, 1967, עמודים 454-435.
| --- | --- |
בקרת זהויות :  NLI: 987007304231005171  LCCN: n85110726  VIAF: 97100284   WorldCat (עם VIAF): 97100284
האיש שבפנים

| --- | --- |

 בימוי:  ספייק לי 
 הופק בידי:  בריאן גרייזר 
 תסריט:  ראסל גווירץ 
 עריכה:  בארי אלכסנדר בראון 
 שחקנים ראשיים:  דנזל וושינגטון קלייב אוון ג'ודי פוסטר וילם דפו צ'ואיטל אג'יופור כריסטופר פלאמר
 מוזיקה:  טרנס בלנשרד 
 צילום:  מת'יו ליבטיק 
 מדינה:  ארצות הברית 
 חברת הפקה:  סרטי יוניברסל, Imagine Entertainment, 40 Acres & A Mule Filmworks 
 חברה מפיצה:  UIP Duna, נטפליקס 
 שיטת הפצה:  וידאו על פי דרישה 
 הקרנת בכורה:  23 במרץ 2006
 משך הקרנה:  129 דקות
 שפת הסרט:  אנגלית 
 סוגה:  סרט פשע, סרט דרמה, סרט שוד, סרט מתח 
 תקציב:  45 מיליון דולר
 הכנסות באתר מוג'ו:   insideman
 אתר רשמי
 דף הסרט ב־IMDb
 
האיש שבפנים (באנגלית: Inside Man) הוא סרט שוד-מתח בבימויו של ספייק לי שיצא לאקרנים בשנת 2006.
עלילה

דלטון רוסל (קלייב אוון) הוא מנהיג של צוות שמבצע שוד בנק מתוכנן עד לפרטיו הקטנים, מתוחכם ולא אלים. מטרת השוד היא פריצת כספת אישית שבה מצויים מסמכים שמפלילים את בעלי הבנק, שהוא למעשה פושע מלחמה ששיתף פעולה עם הנאצים בתקופת מלחמת העולם השנייה. בנוסף נמצאים בכספת יהלומים ששדד ממשפחה יהודית מצרפת שהושמדה באושוויץ.
השוד מתבצע בבוקר של יום עבודה שגרתי בבנק כאשר השודדים מתחפשים לצוות צבעים ואגב כך מכניסים לתוך סניף הבנק את הציוד הדרוש להמשך ביצוע השוד. הצוות משתק את מצלמות האבטחה ולאחר מכן חוטף את עובדי הבנק ואת הלקוחות כבני ערובה. השודדים מודיעים לשוטר מזדמן על השוד ולאחר מכן דורשים מהמשטרה אוטובוסים ומטוס לצורך מילוט כתנאי לשחרור בני הערובה. במהלך כל השוד לבושים השודדים בסרבלים של צבעים המכסים את כל גופם וגם את פניהם ודורשים גם מבני הערובה להתלבש בבגדים אלה. הבלש פרייז'ר (דנזל וושינגטון) מנסה ביחד עם שותפו ועם המפקח האחראי (וילם דפו), לסכל את דרישות שודדי הבנק.
במהלך המשא והמתן בין רוסול ופרייז'ר מתגלה בכל פעם מחדש כי רוסול מערים בצורה מתוחכמת על קציני המשטרה וכי למעשה ההתרחשות כולה על כל שלביה היא פרי תכנון מוקדם של צוות השודדים. בהמשך המשא ומתן מתברר גם לפרייז'ר כי למעשה כל נוהלי העבודה שבהם נקט היו צפויים מראש על ידי צוות השודדים וכי הוא וצוותו משמשים כחלק מכלי המשחק שבאמצעותם משיגים השודדים את מטרותיהם. פרייז'ר נוכח לגלות בהדרגה כי השודדים אינם אלימים וכי הם מהתלים בו ומביאים אותו להתמקד בכווני פעולה וחקירה המובילים למבוי סתום.
לאחר כיממה שבה לא הושגה כל התקדמות ולאחר שהוחלט במשטרה לפרוץ פנימה אל הבנק ולחלץ בכוח את בני הערובה, יוזמים השודדים את יציאתם המפתיעה של כל בני הערובה ושלהם עצמם החוצה אל הרחוב כאשר כולם לבושים בסרבלי צבעים. לאחר שלושה ימי חקירה אינטנסיביים מתגלה למשטרה כי אין להם כל אפשרות להבחין בין בני הערובה לבין השודדים מאחר שכולם היו לבושים בסרבלי צבעים המכסה גם את פניהם. גם בני הערובה ששוחררו ונחקרו אינם מצליחים לסייע למשטרה בפענוח השוד מאחר שבמהלכו הם היו מכוסים בסרבלים.
רוסל עצמו הוא היחיד שלא יוצא מהבנק והוא נותר בין כתליו בתוך קיר כפול שבנו השודדים במהלך תהליך המשא ומתן. לאחר כשבוע הוא יוצא ממקום מחבואו, יוצא מהבנק כאחד הלקוחות, ונפגש עם שותפיו לשוד.
מוטיבים יהודיים בסרט

בסרט מוטיבים יהודיים רבים:
עלילת הסרט קשורה בחשיפת פשעיו של פושע מלחמה כנגד משפחה יהודית שהושמדה באושוויץ.
חלק מצוות השודדים הם יהודים שחלקם אף דיברו ביניהם ביידיש.
העלילה מתרחשת במנהטן, ועל כן גם חלק מבני הערובה הם יהודים טיפוסיים. כך למשל, אחד מהם הוא רב, אחד אחר הוא סוחר יהלומים יהודי ואחרת יהודייה מבוגרת בעלת מבטא יידי המשרבבת מילים כמו 'משיגיענע'.
סצנות רבות מימי הכליאה של בני הערובה מקבילות לחוויות הלקוחות מהשואה (סלקציה בין גברים לנשים, הפשטה מהבגדים בכפייה, החרמת וריכוז של חפצים אישיים, טשטוש זהות הקורבנות על ידי לבוש אחיד, הסתתרות בתוך קירות כפולים ועוד).
שחקנים

דנזל וושינגטון - בתפקיד בלש המשטרה
קלייב אוון - בתפקיד השודד המתוחכם (שלו ארבעה שותפים לשוד)
וילם דפו - המפקח האחראי על השוטרים
ג'ודי פוסטר - מומחית לתיווך ומשא ומתן של חברות
צ'ואיטל אג'יופור - בלש ביל מיצ'ל
כריסטופר פלאמר - ארתור קייס
ג'יימס רנסון - דריוס פלץ / סטיב-או
ראו גם

האיש שבפנים: הכי מבוקש (Inside Man: Most Wanted)
קריית החינוך בן-גוריון (נס ציונה)

| --- | --- |
אין תמונה חופשית
 בית ספר שש-שנתי
 מוטו:  כשערכים והישגים נפגשים
 תקופת הפעילות:  תשכ"ב (1961) – הווה
 שכבות לימוד:  ז'-י"ב
 מספר כיתות:  42
 בעלי תפקידים
 מנהלת:  איריס דורון
 באחריות:  עיריית נס ציונה
 סגל:  כ-200 מורים
 תלמידים
 :  כ-1500 תלמידים
 מיקום
 מיקום:  שכונת גני איריס, המערב החדש, נס ציונה
 מדינה:  ישראל ישראל
 קואורדינטות:  31°56′04″N 34°47′33″E﻿ / ﻿31.93458333°N 34.79247222°E﻿ / 31.93458333; 34.79247222
 bg-nz.tik-tak.net
  מפת מיקום  מפה דינמית   (למפת גוש דן מוגדלת) קריית החינוך בן-גוריון(למפת גוש דן רגילה) קריית החינוך בן-גוריון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קריית החינוך בן-גוריון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קריית החינוך בן-גוריון  he קריית החינוך בן-גוריוןhe קריית החינוך בן-גוריוןמפת  __ נס ציונה (in English: Ness Ziona)מצפון: __ ראשון לציון (in English: Rishon LeZion) ממזרח: __ באר יעקב (in English: Be'er Ya'akov), __ מועצה אזורית גזר (in English: Gezer Regional Council) מדרום: __ רחובות (in English: Rehovot) ממערב: __ מועצה אזורית גן רווה (in English: Gan Raveh Regional Council) tabBackground:;tabBorder:#aaa;defaultTab:0;
 
קריית החינוך בן-גוריון היא בית ספר שש-שנתי (כיתות ז' עד י"ב) הראשון בעיר נס ציונה. קריית החינוך נוסדה בשנת 1961 בסיוע משרד החינוך, והיא קרויה על שם דוד בן-גוריון. לומדים בה כ-1,500 תלמידים, ומועסקים בה עשרות מורים. מנהלת העל הנוכחית של קריית החינוך היא איריס דורון. לפניה כיהן מוטי סגל.
היסטוריה

עד שנת 1961 היו בנס ציונה רק בתי ספר יסודיים. תלמידים שביקשו להמשיך את לימודיהם בבית ספר תיכון נסעו לרחובות או לראשון לציון הסמוכות. לקראת שנת הלימודים תשכ"ב הוקם בית הספר בסיוע משרד החינוך. לאורך השנים פעל כתיכון עצמאי הקולט תלמידים משתי חטיבות ביניים סמוכות - גולדה מאיר ומנחם בגין. בשנת הלימודים תשע"ד התאחד התיכון עם חטיבת בגין לקריית חינוך שש שנתית על שם בן-גוריון.
קריית החינוך ממוקמת בראש גבעת מיכאל ובה נמצאת אנדרטה לזכר החיילים מניו זילנד שנהרגו בקרב עיון קרא.
הישגי בית הספר

בשנת 2010 קריית החינוך דורגה במקום הראשון באחוז המתגייסים לצה"ל מבין כל מוסדות החינוך בשפלה.
בשנת 2011 נבחרת הכדוריד של בית הספר זכתה באליפות התיכונים לכדוריד.
בשנת 2012 הגיעה נבחרת הכדורסל של בית הספר לחצי גמר אליפות התיכונית הארצית בגליל, אך הפסידה במשחקי הפלייאוף על העלייה לליגת העל לתיכונים.
בשנת הלימודים תש"ע התנדבו עשרות תלמידי בית הספר במשמר האזרחי המקומי והכפילו את כוחו של הארגון.
בשנת הלימודים 2017 זכה בית הספר במקום ראשון בתחרות תכנות ברובוטיקה ובמקום החמישי בתחרות ריצה ארצית.
מסלולי לימוד ומגמות לימוד בחטיבת הביניים

נחשון - כיתת נחשון היא כיתת מצוינות לימודית וחברתית  כדי להתקבל לכיתה התלמידים צריכים לעבור ראיון אישי ולהציג תעודת הישגים מבית הספר היסודי.
ספורט - הענף בו עוסקת הכיתה הוא ענף הכדוריד, הכיתה מתמודדת בליגת התיכונים ולא פעם הביאה לתיכון הצלחות. כדי להתקבל לכיתה צריכים התלמידים לעבור מבחן באתלטיקה קלה וראיון אישי.
מוזיקה - כיתת המוזיקה היא כיתה מיוחדת שכדי להתקבל אליה צריך לעבור מבחן וראיון אישי. בכיתת המוזיקה מנגנים סגנונות שונים והכיתה עורכת מדי זמן סיבוב הופעות בבתי הספר בנס ציונה.
מדעית טכנולוגית - כיתה של לימודים מדעיים הכוללת בה: העשרות ותוספת שעות מדעיות. לכיתה זו נדרשים ציונים גבוהים בתעודה מבית הספר היסודי.
מסלולי לימוד ומגמות לימוד בתיכון

בבית הספר פועלים מספר מסלולי לימוד לבגרות מלאה, ביניהם:
עיוני משולב - מסלול המשלב תחום ייחודי כמו תקשורת, תיאטרון או ספורט יחד עם מגמה כללית נוספת ומקצועות החובה.
עיוני - מסלול בו התלמיד לומד שתי מגמות כלליות יחד עם מקצועות החובה
אומץ - מסלול המעודד תלמידים מתקשים להצליח בלימודיהם ולהוציא תעודת בגרות מלאה.
בקריית החינוך מספר מגמות לימוד: מדעי החברה, דיפלומטיה, כימיה, ביולוגיה, גאוגרפיה, מדעי המחשב ותקשורת.
קריית החינוך ע"ש בן-גוריון היא מקום משכנו של רדיו קול נס ציונה, רדיו חינוכי המופעל על ידי תושבים ונוער מהעיר. מגמת התקשורת של התיכון לומדת במתחם הרדיו.
הערות שוליים

↑  טלי בנדו לאופר, נס ציונה: תיכון בן גוריון מוביל בנתוני הגיוס בשפלה, באתר nrg‏, 27 בנובמבר 2011
↑  בן-גוריון נס ציונה אלופת התלמידים, לראשונה בליגת התיכונים בכדוריד. קציר חולון הסתפקה בתואר התלמידות, מתוך אתר התאחדות הספורט לבתי ספר בישראל
↑  הרצאה עם ד"ר יהודית שרף, מנהלת החטיבה
מדובוחה

| --- | --- |

אישה בתלבושת רוסית מסורתית מגישה כוס מדובוחה
 
 מאכלים
 סוג:  תמד 
 מטבח:  המטבח הרוסי, המטבח האוקראיני, המטבח הבלארוסי 
 מוצא:  אוקראינה, בלארוס, רוסיה 
 תאריך יצירה:  946 
 מרכיבים עיקריים:  דבש, מים, אתנול 
 
מֶדוֹבוּחָה (ברוסית: Медовуха; באוקראינית: Медуха; בבלארוסית: Медавуха) הוא משקה אלכוהולי סלבי על בסיס דבש.
מאפיינים

המשקה דומה מאוד לתמד, אבל מדובוחה מיוצר הרבה יותר מהר (בפחות מחודש של תסיסה).
המילים מֶד ומדובוחה קשורות קשר הדוק וחוזרות למילה הפרוטו-הודו-אירופית "médʰu" (דבש). המשקה מיוצר במזרח אירופה מאז ימי האלילים, הוא נשאר פופולרי גם לתוך המאה ה-19 (בניגוד למערב אירופה, שם בימי הביניים כבר הוחלף המד בעיקר ביין ובבירה).
היסטוריה וייצור

חקלאות דבש בר הייתה אחת המקצועות הסלאביים הראשונים. הם גילו שניתן להתסיס דבש, והדבש המותסס הראשון הופיע כמוצר יוקרה באירופה, לשם הוא יובא בכמויות אדירות.
התסיסה בדבש מתרחשת באופן טבעי במשך 15 עד 50 שנה, מה שהפך את המוצר ליקר מאוד ונגיש רק לבני האצולה. עם זאת, הסלאבים גילו שהתסיסה יכולה להתרחש הרבה יותר מהר כאשר תערובת הדבש הייתה מחוממת, מה שאיפשר למדובוחה להפוך למשקה עממי בשטחה של הרוס של קייב.
הערות שוליים

↑  Кабакчи, В. В. (2002). Англо-английский Словарь Русской Культурной Терминологии, Russe (באנגלית). Soyuz. p. 215. ISBN 978-5-94033-089-9.
↑  "Medovukha: The King of Slavic Honey Drinks" (באנגלית). 2021-10-04. נבדק ב-2023-11-19.
פרס סוכן השינוי

פרס סוכן השינוי (באנגלית: Agent of Change Award) הוא פרס שנתי שהוקם בארגון האו"ם לקידום והעצמת נשים, בשנת 2016, על ידי פורום השותפויות העולמי (אנ') להכרה בנשים מובילות שינוי בתחומי השוויון המגדרי והעצמת נשים,
הפרסים מוענקים על ידי עוזר המזכיר הכללי של האו"ם לתמיכה בין-ממשלתית ושותפויות אסטרטגיות ונשיא פורום השותפויות העולמי במטה האו"ם בניו יורק. פסלון פרס סוכן השינוי מבוסס על הפסל באותו שם, של האמן ספאר סטריט (אנ') .
פרסי 2016

ב-21 בספטמבר 2016, הוענקו פרסי סוכן השינוי הראשונים:
| מְקַבֵּל | מְדִינָה | הערות | רפ>  |
| --- | --- | --- | --- |
| שק הסינה ואזד | בנגלדש | ראשת ממשלת בנגלדש העשירית |   |
| מארי לואיז קוליירו פרקה | מלטה | הנשיאה התשיעית של מלטה |  |
| באן סון-טאק (Ban Soon-taek) | דרום קוריאה | אשתו של באן קי-מון, המזכיר הכללי השמיני של האו"ם |  |
פרסי 2017

ב-20 בספטמבר 2017, הוענקו פרסי סוכן השינוי לנשים אלו:
| מְקַבֵּל | מְדִינָה | פֶּתֶק | רפ>  |
| --- | --- | --- | --- |
| ארנה סולברג | נורווגיה | ראשת ממשלת נורווגיה ה-28 |  |
| מרגוט וולסטרם | שוודיה | שרת החוץ ה-42 וסגן ראש ממשלת שוודיה ה-13 |  |
| רטנו מרסודי | אינדונזיה | שרת החוץ ה-17 של אינדונזיה |  |
| פאטימה בינת מובארכ אל-כתבי (אנ') | איחוד האמירויות | יושבת ראש איגוד הנשים הכללי של איחוד האמירויות הערביות |  |
| מישל בצ'לט | צ'ילה | הנשיא ה-32 וה-34 של צ'ילה |  |
הערות שוליים

1 2  UN Women recognizes the champions and stalwarts of the gender equality and women’s empowerment movement, UN Women – Headquarters, ‏2016-09-21 (באנגלית)
1 2  UN Women and the Global Partnerships Forum celebrate women leaders, UN Women – Headquarters, ‏2017-09-22 (באנגלית)
↑  "PM receives 'Planet 50-50 Champion' & 'Agent of Change Award'". Dhaka Tribune. 22 ספטמבר 2016. נבדק ב-7 נובמבר 2024.
↑  New York Bss, PM awarded for women empowerment, The Daily Star, ‏2016-09-23 (באנגלית)
↑  Watch: Coleiro Preca receives UN award for 'inspiring change', Times of Malta, ‏2016-09-22 (באנגלית בריטית)
↑  Global Partnerships Forum: News, partnerships.org
↑  Swedish Minister for Foreign Affairs Margot Wallström visited Macedonia, Sweden Abroad (באנגלית)
↑  The Jakarta Post, Indonesian FM Retno Marsudi receives UN Agent of Change award - National, The Jakarta Post (באנגלית)
↑  gulftoday.ae | Fatima Bint Mubarak honoured by UN for empowering women, web.archive.org, ‏2017-10-09
↑  U. N. Environment, Michelle Bachelet | Champions of the Earth, www.unep.org, ‏2019-08-22 (באנגלית)
שלושת הפסלונים משנת 2016, (מטה האו"ם נראה ברקע).
סערון סולנדר

| סערון סולנדר |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יסעוראים
תת־סדרה:: תרופודה
משפחה:: יסעוריים
סוג:: סערון
מין:: סערון סולנדר
שם מדעי
 Pterodroma solandri ‏גולד, 1844

סערון סולנדר (שם מדעי: Pterodroma solandri), הוא מין של עוף ימי ממשפחת היסעוריים החי בעיקר באי הלורד האו שמדרום לאוסטרליה, בו חיים יותר מ-100,000 פרטים. בעבר היו קיימים גם באי נורפוק ממנו נכחדו עקב ציד. גם באי בהם הם נותרו הם בסכנה, עקב טריפת ביצים בידי עופות אחרים, טריפה בידי חולדות, עקב שיטפונות המאורות בהם הם מקננים וכן עקב טביעה ברשתות דיג.
מאפיינים

אורכו של סערון זה כ-40 ס"מ, בגודל של יונה והוא בעל נוצות אפורות כהות עם עיניים גדולות ושחורות ומקור מעוקל כהה בעל בליטה. הרגליים קטנות ובעלות קרומי שחייה.
היסעורים מקננים במושבות באי לורד האו ומקננים בין העצים הגבוהים במאורות בקרקע. הם נוחתים מהשמיים אל האדמה בצורה מגושמת ורובם נופלים אליה אך לא נפגעים. עקב פגיעותם הם מטרה קלה לטורפים כמו עופות דורסים.
הערות שוליים

↑  סערון סולנדר באתר הרשימה האדומה של IUCN
ז'ורדי אמאט

ז'ורדי אמאט מאס (בקטלאנית: Jordi Amat Maas; נולד ב-21 במרץ 1992) הוא כדורגלן ספרדי-אינדונזי המשחק בעמדת הבלם בג'והור דארול תעזים.
קריירת מועדונים

אמאט התחיל את הקריירה שלו במחלקת הנוער של אספניול אליה הצטרף בגיל שבע. בגיל 17 הצטרף לקבוצת המילואים של המועדון. ב-24 בינואר 2010 ערך את הופעת הבכורה שלו בקבוצה הבוגרת בתיקו 1-1 נגד מיורקה במסגרת הלה ליגה. בעונת 2010/2011 רשם 26 הופעות בליגה, אך שנה לאחר מכן מיעט לשחק.
בקיץ 2012 הושאל לראיו ואיקאנו עד לסיום העונה. ב-24 בפברואר 2013 הבקיע את שער הבכורה שלו בקבוצה בבעיטה מ-50 מטר בהפסד 2-1 לריאל ואיאדוליד.
ב-27 ביוני 2013 חתם לארבע שנים בסוונסי סיטי מהפרמייר ליג תמורת 2.5 מיליון פאונד. ב-1 באוגוסט ערך את הופעת הבכורה שלו בקבוצה בניצחון 0-4 נגד מאלמה במסגרת מוקדמות הליגה האירופית. ב-11 במרץ 2015 האריך את חוזהו בקבוצה עד לשנת 2018. ב-7 ביולי 2017 הושאל לריאל בטיס עד לסיום העונה.
ב-9 באוגוסט 2018 חזר לקדנציה שנייה בראיו ואיקאנו. ב-1 באוגוסט 2019 הושאל לאויפן מליגת העל הבלגית.
ב-29 ביוני 2022 חתם בג'והור דארול תעזים מליגת העל המלזית. ב-19 באוגוסט ערך את הופעת הבכורה שלו בקבוצה בהפסד 5-0 לאורווה רד דיימנודס במסגרת שמינית גמר ליגת האלופות.
קריירה בינלאומית

בצעירותו, אמאט שיחק בכל הנבחרות הצעירות של ספרד ובנוסף רשם מספר הופעות בנבחרת קטלוניה שאינה חברה בפיפ"א.
בזכות סבתו שנולדה במקאסאר שבאינדונזיה, אמאט קיבל אזרחות מקומית בנובמבר 2022. ב-23 בדצמבר ערך את הופעת הבכורה שלו בנבחרת אינדונזיה בניצחון 1-2 נגד קמבודיה. ב-28 במרץ 2023 הבקיע את שער הבכורה שלו בנבחרת בתיקו 2-2 נגד בורונדי.
נכלל בסגל נבחרת אינדונזיה לטורניר גביע אסיה 2023.
תארים

גביע ה-FA המלזי: 2022
הגביע המלזי: 2022
הערות שוליים

↑  AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
| נבחרת אינדונזיה – גביע אסיה בכדורגל 2023 |
| --- | --- | --- |
|  1 ריאנדי •  2 יאקוב •  3 בגוט •  4 אמאט •  5 ריזקי רידהו •  6 וולש •  7 מרסלינו •  8 ויטאן •  9 דרג'אד •  10 אגי •   11 סטרויק •  12 ארהאן • 13 אדו •  14 אסנווי • 15 קמבואיה • 16 הוקי • 17 סדיל • 18 סננטה • 19 וואהיו • 20 פטינאמה • 21 ארננדו • 22 דנדי • 23 קלוק • 24 ג'נר • 25 הובנר • 26 סיאהרול • מאמן: טאה-יונג |  1 ריאנדי •  2 יאקוב •  3 בגוט •  4 אמאט •  5 ריזקי רידהו •  6 וולש •  7 מרסלינו •  8 ויטאן •  9 דרג'אד •  10 אגי •   11 סטרויק •  12 ארהאן • 13 אדו •  14 אסנווי • 15 קמבואיה • 16 הוקי • 17 סדיל • 18 סננטה • 19 וואהיו • 20 פטינאמה • 21 ארננדו • 22 דנדי • 23 קלוק • 24 ג'נר • 25 הובנר • 26 סיאהרול • מאמן: טאה-יונג | אינדונזיה |
עריף איימן חנאפי

עריף איימן בן מוחד חנאפי (במלאית: Arif Aiman bin Mohd Hanapi; נולד ב-4 במאי 2002 בקונאטאן שבמלזיה) הוא כדורגלן מלזי המשחק בעמדת קשר הכנף בקבוצת ג'והור דארול תעזים מליגת העל המלזית ובנבחרת מלזיה.
קריירת מועדונים

עריף גדל באקדמיית מוכתר דהרי ובמחלקת הנוער של ג'והור דארול תעזים. בשנת 2020 החל לשחק בקבוצה הבוגרת של ג'והור דארול תעזים במסגרת ליגת העל המלזית.